Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Mgr. Andrea Galádová, 
  Mgr. Kristína Čevorová, PhD.
Pozícia: vedúca oddelenia medzinárodných meraní (Galádová), výskumný a vývojový zamestnanec, koordinátor pre medzinárodné merania (Čevorová)
Oddelenie/Odbor: Oddelenie medzinárodných meraní
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: anglický B2 (Galádová, Čevorová)

2. Zahraničná pracovná cesta (ZPC):
Štát, mesto: Švédsko, Štokholm
Vykonaná v dňoch: 12.08.2018 – 18.08.2018
Názov prijímajúcej organizácie: IEA
Účel cesty: 5th NRC Meeting medzinárodnej štúdie eTIMSS 2019
Spôsob financovania: z rozpočtu NÚCEM 

3. Rámcový program pobytu:
12.08.2018 presun Bratislava – Viedeň – Štokholm

13.08.2018 – 17.08.2018 účasť na stretnutí 5th National Research Coordinators´ Meeting eTIMSS

18.08.2018 presun Štokholm – Viedeň – Bratislava

4. Stručný priebeh rokovaní:
Hlavným cieľom stretnutia bola príprava hlavného testovania štúdie eTIMSS 2019 a zhrnutie výsledkov administrácie a spracovávania dát získaných v pilotnom testovaní. Podujatie bolo piatym pracovným stretnutím národných koordinátorov výskumu medzinárodnej štúdie IEA eTIMSS 2019.
V priebehu medzinárodného stretnutia boli účastníci informovaní o analýzach a záverečných správach zahŕňajúcich výsledky a zistenia z pilotnej fázy štúdie.  
Stretnutie bolo zamerané na riešenie nasledovných problémov:
•	Výsledky pilotného testovania v písomnej forme, t.j. verifikácie prekladu a grafickej úpravy nástrojov, účasti a kontroly kvality administrácie, spracovania dát, zhrnutie kľúčových postupov administrácie a manažmentu s ohľadom na identifikáciu oblastí na zlepšenie pre hlavné testovanie;
•	Informácie o výbere vzorky pre hlavnú štúdiu;
•	Pripomienkovanie úloh (a návodov na kódovanie) vybraných do hlavného testovania 
•	Pripomienkovanie a úprava dotazníkov štúdie (Dotazník o škole, Dotazník pre učiteľa, Dotazník pre žiaka a Dotazník pre rodičov) na základe analýzy výsledkov pilotného testovania a ich príprava k hlavnému testovaniu;
•	Príprava hlavného testovania štúdie: časový harmonogram administrácie, štandardy a aktualizácia jednotlivých príručiek poskytovaných školským koordinátorom a administrátorom štúdie k realizácii merania, časový harmonogram verifikácie prekladu a grafickej úpravy; 
Počas stretnutí prebiehali individuálne konzultácie krajín s predstaviteľmi Statistics Canada - odsúhlasenie navrhnutej vzorky na základe skúseností z pilotného merania a s predstaviteľmi IEA Data Processing and Research Center k príprave papierovej aj elektronickej verzie nástrojov a spracovania dát po pilotnom meraní.

5. Odporúčané závery:
Zrealizovať verifikáciu a layout testovacích nástrojov v elektronickom prekladacom nástroji podľa kritérií medzinárodného centra a tiež pripraviť papierovú verziu testovacích nástrojov (InDesigne) pre školy zapojené v elektronickej aj papierovej verzii merania alebo výhradne papierovej verzii. Zabezpečiť realizáciu školení školských koordinátorov a administrátorov, ktorí administrujú testovania vo vybraných školách (január-február 2019). Pripraviť v spolupráci s medzinárodným centrom elektronickú verziu testovacieho nástroja (ePlayer), prípravu USB kľúčov s testovacími nástrojmi a ich distribúciu do škôl (apríl-máj 2019). Po administrácii testovania pripraviť databázu výsledkov za SR (jún-august 2019).

6. Prehľad prinesenej dokumentácie a miesto jej uloženia:
Všetky materiály spojené s prípravou hlavného merania štúdie eTIMSS 2019 podliehajú utajeniu a sú uložené u národného koordinátora alebo datamanažéra štúdie až do uvoľnenia medzinárodným centrom štúdie TIMSS.

7. Osobitne vyhotovený očakávaný prínos ZPC:
Účasť na uvedenom stretnutí národných koordinátorov štúdie TIMSS je jednou z podmienok pre kvalitnú prípravu realizácie hlavného merania spĺňajúc prísne kritériá medzinárodného centra. Služobná cesta poskytla cenné informácie o doterajšom priebehu pilotného cyklu štúdie IEA TIMSS 2019 a k príprave hlavného merania štúdie. Súčasne účastníci stretnutia mali možnosť navrhnúť určité zlepšenia pre úspešný priebeh realizácie hlavnej štúdie. 

8. Spôsob zverejnenia výsledkov ZPC, prenos získaných informácií
Všetky dostupné materiály sú zverejnené na webovej lokalite IEA a štúdie TIMSS a tiež na portáloch  prístupných národným koordinátorom a pracovníkom národných centier.  

Svojím podpisom súhlasím so zverejnením správy na internete.

Správu vypracoval: Mgr.  Andrea Galádová
		         Mgr. Kristína Čevorová, PhD.

Dátum:	22.8.2018

Správu schválil:       PhDr. Romana Kanovská